cyanic-selkie/wikianc huggingface dataset:
Sooty Cove
Sooty Cove er ei lita vik like nord for Shoemaker Point langs sørsida av Birdøya i Sør-Georgia. Namnet vart gjeven av United Kingdom Antarctic Place-Names Committee (UK-APC) og kjem frå sotalbatross som hekkar på øya.
Distriktet Luzern
Distriktet Luzern er eitt av fem distrikt i kantonen Luzern i Sveits. Distriktet har eit areal på 217 km² og hadde 172 929 innbyggarar i 2010. Byen Luzern er hovudstad i distriktet, som ligg aust i kantonen ved Vierwaldstättersjøen.
Distriktet Luzern omfattar 18 kommunar. Omframt Luzern har òg Kriens, Horw og Ebikon meir enn 10 000 innbyggarar. Dei andre kommunane er Adligenswil, Buchrain, Dierikon, Gisikon, Greppen, Honau, Malters, Meggen, Meierskappel, Root, Schwarzenberg, Udligenswil, Vitznau og Weggis.
Langesund kyrkje
Langesund kyrkje er ei arbeidskyrkje i Bamble kommune i Vestfold og Telemark fylke.
Kyrkja vart innvigd i 1992 etter at ei kyrkje frå 1755 brann i 1988. Kyrkja er for ein stor del av mur kledd med treverk.
Kliment Huhtamäki
Kliment Huhtamäki er primas av Den russisk-ortodokse kyrkja i Noreg. Han er fødd i Björneborg (Pori) i Finland.
I 1994 fullførte Juha teologistudium i dåverande Zagorsk (Sergijev Posad). Han tok munkeløftet 7. desember 1995.
I 1997 blei han utnemnd til forstandar i Hellige Olga menighet i Oslo. Frå 2005 verka han som prost for Moskvapatriarkatets menigheter i Norge. Hellige Olga menighet (Moskvas og heile Russlands patriarkat) har hus i Vår Frelsers ortodokse kirke. Presten i Oslo forrettar òg gudstenester i kapellet som er vigd til Heilage Nikolai i Tromsø bymisjon sine lokale.
Bøddel
Bøddel er ein person som har som yrke eller oppgåve å setje i verk dødsdommar, det vil seie å avretta dei som er dømde til dødsstraff. Ofte var det òg bøddelen som skulle pine dei som skulle avhøyrast under tortur, eller dei som skulle torturerast i samband med avrettinga. Sjølv i vår tid kan det vere utvalde personar som har som fast oppgåve eller yrke å stå for avretting i land som framleis nyttar dødsstraff.
Skarprettar (frå lågtysk) er ein bøddel som nyttar øks eller sverd som reiskap. Skarprettar var den offisielle norske nemninga for den som avliva folk som vart dømde etter straffelova til å døy.
Nemninga bøddel vert òg nytta i daglegtalen om ein særs brutal person.
Steven Van Zandt
Steven Van Zandt er ein amerikansk musikar, sangar, plateprodusent og skodespelar. Som musikar er han kjent fra Bruce Springsteens E Street Band der han spelar gitar og mandolin. Som soloartist er han kjent under namnet Little Steven. Som skodespelar er han kjent frå rollen som Silvio Dante i den prisbelønte TV-serien The Sopranos som gjekk på TV frå 1999 til 2007.
Van Zandt, ein italiensk-amerikanar, er eigenleg fødd som Steven Lento i Winthrop i Massachusetts. Mora hans gifta seg likevel på nytt og han tok difor etternamnet til stefaren sin. Familien flytta til New Jersey då han var sju år gammal.
Steven Van Zandt er gift med skodespelaren Maureen Van Zandt, som òg spelar kona hans i The Sopranos. Van Zandt eig plateselskapet Wicked Cool Records som har signert fleire norske band, mellom anna The Beat Tornados og Cocktail Slippers.
Van Zandt spelar rollen som Frank Tagliano og Giovanni «Johnny» Henriksen i Netflix-serien Lilyhammer som vart send på NRK1 vinteren 2012. Serien som har åtte episodar fekk rekordhøge seertall på premieren med over éin million sjåarar.
I 2014 har Steven Van Zandt òg vore med i reklamefilmar for Telenor.
Avital
Avital (hebraisk אֲבִיטַל) er ein israelsk busetjing i Gilboa. Vestbreidda ligg 10 km sør for Afula. Han vart grunnlagd i 1953 av emigrantar frå Iran, Tyrkia og Kurdistan som var ein del av moshavarrørsla. I 2012 var folketalet 470.
Mikal Laberg
Mikal Schjelderup Pedersen Laberg var ein norsk fiskar og stortingsmann frå Gratangen. Han møtte periodevis på Stortinget åra 1925 og -27, frå 1931 hadde han fast tingsete for Troms og Høgre til 1945.
Laberg var son til ein fiskar og var sjølv fiskar frå 14-årsalderen. Sidan 1911 dreiv han som notbas i sildefiskeria på strekninga Jæren til grensa mot Finland i nord.
Åra 1925-30 var Laberg varaordførar i Gratangen. Elles hadde han til ulike tider mange kommunale verv, så som viseformann i forliksrådet, medlem i verjerådet, helserådet og skogutvalet. I lengre tid var han formann i forstandarskapet til Gratangen Sparebank.
Laberg var fyrste varamann til Stortinget 1925-27 og møtte dei fire fyrste vekene av 1925-sesjonen i staden for den valde representanten, noko han også gjorde i 1927-sesjonen frå 21. april. Valperiodane 1931 -33, 1934.-36 og 1937-45 var han derimot fast representant frå valkrinsen Troms og for partiet Høgre. Han var medlem 1931-33 i Helsekomiteen og deretter i Sjøfarts- og fiskerikomiteen frå 1934 til -45. Utanom stortingsvervet var han medlem i Råfiskkomiteen av 1937.
Harold Faltermeyer
Harold Faltermeyer er ein tysk filmmusikkomponist.
Han vart fødd som Harold Faltermeier i München. Som seksåring byrja han å spela piano, og seinare tok han utdanning ved musikkakademiet i München. Faltermeyer er til no mest kjend for å ha komponert soundtracka til filmane Beverly Hills Cop og Top Gun frå åttitalet.
Glarus Nord
Glarus Nord er ein av tre kommunar i kantonen Glarus, Sveits (dei andre er Glarus og Glarus Süd). Kommunen har innbyggjarar  og eit areal på. Kommunesenteret Näfels ligg 437 meter over havet. Glarus Nord grensar til kantonen Schwyz i vest, og til Walensjøen og kantonen St. Gallen i nord og i aust.
Kommunen Glarus Nord vart danna 1. januar 2011. Den består av dei tidlegare kommunane Bilten, Filzbach, Mollis, Mühlehorn, Näfels, Niederurnen, Oberurnen og Obstalden.
Whistle Cove
Whistle Cove er ei vik som ligg inst i Fortuna Bay på nordkysten av Sør-Georgia. Namnet vart først nytta på eit kart frå Det britiske marinedepartementet i 1931.
Bedworth
Bedworth  er ein by i grevskapet Warwickshire i England. Han har kring 32 500 innbyggjarar, 163 km nordvest for London, 31 km aust for Birmingham og 23 km nord for Warwick. Han ligg mellom Coventry, 9 km mot sør, og Nuneaton, 5 km mot nord.
Chagford
Chagford  er ein liten by i grevskapet Devon i England. Han har kring 1500 innbyggjarar og ligg nordaust i Dartmoor, nær elva Teign. 6 km mot vest ligg Moretonhampstead.
Namnet Chagford kjem frå ordet «chag», som tyder gulltorn eller feiekost, og «ford», som viser til ein vadestad over Teign.
Avihayil
Avihayil (hebraisk skrift אֲבִיחַיִל, tyder Styrkens far) er ein moshav sentralt i Israel. Han ligg nordaust for Netanya og høyrer til Heferdalen regionale kommune. I 2012 hadde han eit folketal på 1 394.
Tortula Cove
Tortula Cove er ei vik like sør for Maineset, på austsida av Maiviken i Cumberland Bay i Sør-Georgia. Ho vart grovt kartlagd av Den svenske antarktisekspedisjonen, 1901–04, under Nordenskjold. Ho vart kartlagd på ny i 1929 av mannskap på Discovery Investigations, og i 1951 av Falkland Islands Dependencies Survey (FIDS). Ho vart namngjeven av United Kingdom Antarctic Place-Names Committee (UK-APC) etter mosearten Tortula, som veks i nærleiken.
Avihayil
Ein ny landsby vart grunnlagd i Heferdalen den 19. juli 1932 på eit audeområde med sanddyner, eigd av Jewish National Fund.
I 1946 vart Avihayil slått saman med ein nærliggande moshav, Ein HaOved. Grunnleggjarane var immigrantar frå Canada, Russland og USA, i tillegg til fleire innfødde israelarar. I 1967 var det 605 innbyggjarar i landsbyen og hovudnæringa var jordbruk, mellom anna sitrus.
Oligodendrocytt
Oligodendrocyttar er dei gliasellene som myeliniserer aksona til nervesellene i sentralnervesystemet. Kvar myeliniserande oligodendrocytt kan ha frå 1 til 40 utstikkarar som myeliniserer akson, og kvar oligodendrocytt kan myelinisera fleire ulike akson.
Oligodendrocyttar finst hjå alle ryggradsdyr utanom kjevelause fiskar.
Henri de Toulouse-Lautrec
Liv og gjerning
Tolouse-Lautrec var fødd i Albi sør i Frankrike som son til ein greve, ein eksentrisk adelsmann som etter seiande var «fødd 100 år for seint». Foreldra hans var syskenborn. Dette var ganske vanleg i adelskrinsar, for gjennom gifte med næraste slekta kunne adelen unngå å dele opp formuen.
Oligodendrocytt
Sjukdomen multippel sklerose involverer tap av oligodendrocyttar.
Henri de Toulouse-Lautrec
Liv og gjerning
Perioden 1882-85 budde Toulouse-Lautrec i Paris, der han gjekk i lære hos målarane Leon Bonnat og Fernand Cormon. Emile Bernard var ein av medelevane og i 1886 møtte han Vincent van Gogh. Til liks med Edgar Degas søkte han mot delar av kvardagslivet, så som veddeløpsbaner, dansehallar og ulike underhaldningslokale. Han budde nær bydelen Montmartre, der dei store kabaretane viste sine show og bohemmiljøet hadde base. I dag er han aller mest kjend for plakatar til desse showa; sirkus, nattklubbar, kabaretar, ball og racerbaner. Mange av måleria hans er sanselege, men lite idealiserte inntrykk frå underhaldningslivet i Paris. Dei er gjerne måla i tynne oljefargar, men med skarpe konturar. Salong i Rue Moulins frå 1894 er eit døme på målestilen hans.
I ettertid har plakatane og kunsten hans, spesielt frå Moulin Rouge, vore sterkt etterspurd. Til og med kopiar vert i dag omsett for høge pengesummar.
Musée Toulouse-Lautrec
I Albi, Henri de Toulouse-Lautrecs fødeby, ligg Musée Toulouse-Lautrec, som er det viktigaste museet for verka hans. Museet har tilhald i den gamle bustaden til biskopane i Albi, Palais de la Berbie.
Filmar
Toulouse-Lautrec har vorte portrettert i fleire filmar:
As the World Falls Down
«As The World Falls Down» er ein song skriven av David Bowie for lydsporet til fantasy-filmen Labyrinth i 1986.
Bakgrunn og komposisjon
«As The World Falls Down» er ein av fem songar Bowie skreiv og spelte inn for filmen, der han òg spelte rolla som Jareth, kongen over nissane. Det er ein kjærleiksballade skriven for ein draumesekvens der Jareth og heltinna i filmen, Sarah, dansar på eit fantastisk maskeradeball. Bowie sa om songen, «Regissøren Jim Henson ønskte noko som var ganske gammaldags i kjenslene sine og for meg er han den vakraste melodien i filmen, og den mest avslappa.» Melodien i songen kan høyrast i starten av filen som melodien på speledåsen til Sarah.
«As The World Falls Down» er strukturert i ein tradisjonell 1-6-4-5-format som var populær for balladar i 1950-åra. Introduksjonen til songen er ein moderat kjapp 3/4-takt, før ein elektrisk bass endrar rytmen til ein langsamare 4/4-takt. Basslinja består av eit konstant stigande motiv og fungerer som ein knagg gjennom heile songen.
Utgjeving
«As The World Falls Down» er det sjuande sporet på Labyrinth-albumet, som kom ut i juli 1986 i samband med filmpremieren i USA. EMI planla å gje ut songen på singel seint i 1986, forkorta ned til 3:40 og fekk laga ein musikkvideo til songen. Men singelen vart avlyst - kanskje fordi Bowie ikkje ønskte ein kjærleiksballade til å konkurrere med dei tyngre songane på det komande albumet Never Let Me Down, som biografen Nicholas Pegg har spekulert i. Versjonen vart sidan gjeven ut som bonusspor på Virgin Records si nyutgjeving av Tonight i 1995, og videoen er med på Bowie – The Video Collection (1993) og på DVD-utgåva av Best of Bowie (2002). Albumversjonen på 4:50 av songen var med på den fem spor lange CD-en I Am Iman, som vart personleg sett saman av Bowie i samband med sjølvbiografien til kona Iman i 2001.
Musikkvideo
Musikkvideoen vart filma av Steve Barron i samband med den planlagd singelutgjevinga. Videoen nytta klipp frå Labyrinth med svartkvitbilete av Bowie som framfører songen i eit elegant rom i lag med karakteren Hoggle frå filmen. Soga følgjer fotokopiar av Bowie som forheksar ei kvinne i eit kontorbygg (spelt av den franske skodespelarinna Charlotte Valandrey ).
Videoen til Barron for «As The World Falls Down» og temasongen til Labyrinth, «Underground» imponerte Jim Henson så mykje at han fekk Barron til å regissere TV-serien hans The Storyteller.
Mottaking
Rolling Stone kalla songen ein «løynd juvel» i karrieren til Bowie og hadde «As the World Falls Down» med på lista si over 30 essensielle Bowie-songar, der han vart skildra som ein «glitrande, dempa ballade, som blandar ein øm vokal frå Bowie og ein senete basslinje med ein glassaktig New Romantic-synth». The A.V. Club rekna han som den beste songen frå Labyrinth, og skreiv at han «imøtekomme inderlig empati, ved å bruke klassiske popakkordprogresjonar for å relatere gledene og smertene til kjærleiken.» Smooth Radio valde «As The World Falls Down» som den 11. beste av dei 20 beste Bowie-songane, og hevda at han «fortener å bli rekna som ein av dei finaste Bowie-songane nokon gong». Newsweek rekna songen som «rein 80-tals cheese», men måtte innrømme at «han har derimot eit herleg refreng». Gigwise kalla songen «ein av dei 50 beste originale songane nokon gong laga for film».
I følgje Bowie-biografen David Buckley i 2015 var «As the World Falls Down» ein av dei 30 bestseljande Bowie-songane på iTunes i Storbritannia, og Labyrinth-albumet var det tredje bestselde Bowie-albumet på iTunes. Då Bowie døydde i 2016 var songen den 32. bestseljande Bowie-songen i Storbritannia.
Herefoss kyrkje
Herefoss vart eige prestegjeld i 1875. Herefoss høyrer i dag til Birkenes prestegjeld.
Dette er den tredje kyrkja på staden. I 1487 vart Herefoss sokn nemnt i offisielle dokument. Dei to tidlegare kyrkjene lå nærare Herefossfjorden, men staden var flaumutsatt, og ein valde å flytta kyrkja lengre frå vatnet. Byggmester var Mikkel Mortensen. Kyrkja vart omfattande restaurert til hundreårsjubileet.
Be'erotayim
Moshaven vart grunnlagd i 1949 av immigrantar frå Tsjekkoslovakia og Ungarn. I 1956 tok han i mot fleire immigrantar frå Nord-Afrika.
Borgund kyrkje i Ålesund
Borgund kyrkje (Borgund kirke) er ei krosskyrkje frå 1130 i Ålesund kommune Møre og Romsdal fylke.
Byggverket er i stein og har 500 plassar.
Steinkyrkja er frå mellomalderen, truleg bygd før 1250. 13. april 1904 vart kyrkja påtent av ein gjerningsmann som i politirapporten blir omtalt som "sinnsforvirra". Den nye kyrkja vart bygd opp i gamal stil, med rike treutskjeringar.
Borgund er tidlegare prestegjeld. Borgund kaupangen ved kyrkja var eit lite handelssentrum i mellomalderen. Sunnmøre museum like ved vart sett opp på Borgund prestegard.
Nicolas Chauvin
Nicolas Chauvin er ein fransk mytisk soldat som representerer overdriven patriotisme, og som har gjeve opphavet til nemninga sjåvinisme (fransk chauvinisme), ei sterk og einspora eldhug for fedrelandet. Myten om Nicolas Chauvin skal ha oppstått på 1800-talet. I lange tider trudde ein at soga om Nicolas Chauvin var sanning, slik det mellom anna vart sagt i leksikonet som Pierre Larousse stod attom. Men etter granskingar på 1990-talet har ein kome fram til at det dreier seg om ein oppdikta mann i ei oppdikta soge.
Nicolas Chauvin skal ha vore fødd i landsbyen Rochefort rundt 1780, og gjekk inn i militæret då han vart 18 år. Han skal ha vore med i styrkane til den franske revolusjonen i 1789, og seinare i La Grande Armée i den franske republikken under Napoleon. Han vart vidgjeten for si sjølvhevding og sjølvskryt. Ryktet seier at han vart såra 17 gongar i militærteneste og vart krøpling. Napoleon sjølv gav han ein æressabel og ein pensjon på 200 franc.
Barak i Israel
Barak (hebraisk בָּרָק) er ein moshav nord i Israel i Ta'anakh-området i Gilboa regionale kommune.
Moshaven vart grunnlagd i 1956 av emigrantar til Israel frå Marokko som eit ledd i planen om å busetje Ta'anakh region.
Namnet «Barak» kjem frå personen Barak i Domarane (t.d. 4: 6), som slo fiendekongen Sisera nær staden der moshaven ligg.
Wyomia Tyus
Wyomia Tyus er ein USA-amerikansk tidlegare friidrettsutøvar frå Griffin i delstaten Georgia. Ho vann tre olympiske gullmedaljar og eitt sølv på sprintøvingar i 1964-68. Hennar personlege rekordar er 11,08 på 100 m og 23,08 på 200 m, begge frå OL-finalane i 1968.
Tyus deltok i Sommar-OL 1964 i Tokyo, der ho i eit mellomheat med tida 11,2 sekundar tangerte verdsrekorden på 100 meter, tilhøyrande Wilma Rudolph. I finalen vann ho gullmedaljen på tida 11,4, to tidels sekund framom landskvinna Edith McGuire. På avslutningsdagen i leikane fekk ho sølv då ho sprang andreetappen på USA sitt lag i 4 x 100 m stafett, det polske laget vann ganske klart.
Filmen Harry Potter og Mysteriekammeret
Handling
Harry blir send opp på rommet sitt medan familien Dumling får besøk av ein potensiell klient til onkel Wiktor. På rommet sitt finn Harry husnissen Noldus, som åtvarar han mot å vende til Galtvort dette skuleåret. Når Harry nektar, skapar Noldus trøbbel som Harry får skulda for. Wiktor vil ikkje la Harry reise tilbake til Galtvort, men han blir redda av Ronny Wiltersen og tvillingbrøra hans i den flygande bilen deira. Harry blir tatt med til Wiltersenes heim, Hiet. Harry møter Ronny si yngre syster Gulla, som skal byrja på Galtvort dette året og er forelska i Harry.
Når Harry skal reise til Galtvort kjem ikkje han og Ronny seg gjennom Plattform 9 3/4, så dei flyr heller til Galtvort med den flygande bilen. Når dei kjem til Galtvort kræsjar dei i skulen sitt valdelege tre, Prylepila. Ronny knekk tryllestaven sin og bilen stikk av. Gutane blir nesten utvist, men får heller berre arrest.
På arresten byrjar Harry å høyre ein skremmande stemme som ingen andre kan høyre. Harry, Ronny og Hermine følgjer stemmen og finn bodskapet «Mysteriekammeret er opna. Måtte fiendane av arvingen vakte seg» skriven i blod på ein vegg og nedanfor katten til vaktmeisteren, forsteina. I tida etter blir mange gompefødde elevar òg overfalt og forsteina. Rektor Humlesnurr vurderer å stenge skulen for elevane si skuld.
Professor McSnurp fortèl elevane om legenda om Mysteriekammeret, som handlar om at Salazar Smygard laga eit hemmeleg kammer før han forlét Galtvort. Kammeret, kunne berre opnast av Smygards arving, skulle innehelde eit monster som skulle myrde alle gompefødde. Smygard mislikte gompefødde og meinte dei ikkje var verdige å studere magi. Harry mistenkjar Draco for å vere arvingen.
I Stønne-Stina sitt toalett oppdag Harry ei heilt blank dagbok som det står tilhøyrer nokon kalla Tom Dredolo Venster. Gjennom den magiske boka blir Harry tatt med 50 år tilbake i tid, og ser nokre av minna til denne Tom. Dei får Harry til å misstenke at det heller er Gygrid som har opna Mysteriekammeret.
Harry finn inngangen til Mysteriekammeret ved å snakke ormtunge og møter Tom Venster som viser seg å vere Voldemort som ungdom.
Sea Serpent Cove
Sea Serpent Cove er ei lita vik 1 nautisk mil (1,9 km) søraust for Vulcan Point på vestsida av Candlemas Island i Sør-Sandwichøyane. Ho vart kartlagd og namngjeven i 1930 av mannskap på RSS «Discovery II» under Discovery Investigations.
Distriktet Dietikon
Dietikon er eit av dei tolv distrikta i den tysk-talande kantonen Zürich i Sveits. Distriktet ligg vest i kantonen, der det grensar mot kantonen Aargau. Dietikon hadde 80 381 innbyggarar per 31. desember 2010, og dekker eit areal på 60 km². Byen Dietikon, som ligg i nordvest i distriktet, er hovudstad.
Distriktet omfattar elleve kommunar. Dei er Aesch, Birmensdorf, Dietikon, Geroldswil, Oberengstringen, Oetwil an der Limmat, Schlieren, Uitikon, Unterengstringen, Urdorf og Weiningen.
Jean Tigana
Jean Amadou Tigana er ein fransk tidlegare fotballspelar, fødd i Bamako i Mali og oppvaksen i Marseille. Han vart europameister med Frankrike i 1984 og vann seks nasjonale meisterskap med Girondins Bordeaux.
Klubbspel
Tigana fekk proffkontrakt med SC Toulon i 1975 og spelte på laget i tre år. Der etter vart det også tre år i Olympique Lyon, før han i 1981 vart overført til Girondins Bordeaux. Tigana kom til å spele Girondins si midtbane i åtte år og var med på å vinne tre ligagull og to cup-pokalar. I 1989 gjekk han vidare til Olympique Marseille. Etter to sesongar på laget frå heimbyen la han opp våren 1991.
Landslagsspel
Tigana var fransk landslagsspelar frå 1980 til -87 og spelte i alt 52 landskampar. Han deltok i fotball-VM 1982 og i EM 1984 på heimebane. Her var han med på laget som vann EM-finalen med 2-0 over Spania. To år seinare var han med i alle sju kampane Frankrike spelte under VM 1986 i Mexico, der han i kampen mot Ungarn skåra sitt einaste landslagsmål. Meisterskapen enda med bronse til Frankrike. Både då og tidlegare var Tigana på landslaget ein av spelarane i gruppa som franskmennene kalla «det magiske kvadratet». Michel Platini, Luis Fernández og Alain Giresse var dei andre i le Carré Magique.
Gudbrandsdalsmusea
Gudbrandsdalsmusea AS er ei organisatorisk samling av tidlegare sjølvstendige museum i Gudbrandsdalen. Det har fleire avdelingar i kommunane nord for Lillehammer.
Mishmar HaSharon
Mishmar HaSharon (hebraisk skrift מִשְׁמַר הַשָּׁרוֹן, tyder Vakta av Sharon) er ein kibbutz sentralt i Israel. Han ligg på Sharonsletta og høyrer til Heferdalen regionale kommune. I 2006 hadde han eit folketal på 459.
Samfunnet vart grunnlagd i 1924 av ti russiske immigrantar, og fekk seinare med seg immigrantar frå Polen. Dei slo seg først ned i Galilea for å få jordbrukserfaring. Sjølve kibbutzen vart grunnlagd i 1933, og dei fekk seinare med seg medlemmar av Gordonia. Han var fødestaden til statsminister i Israel, Ehud Barak.
Namnet Tor
Tor og Thor er mannsnamn med opphav i det norrøne gudenamnet Þórr. Tord er ein variant av namnet.
Namnet Tor er brukt mykje som namnedel, i namn som Toralv, Torgeir, Torgils, Tore, Tormod, Torolf, Torvald. Tora er eit tilsvarande norsk kvinnenamn.
Tor har norsk namnedag 10. september.
Bakgrunnsstoff
Tor (navn) Tór
Palmyra
Palmyra (arabisk تدمر, Tadmur; arameisk ܬܕܡܘܪܬܐ, hebraisk תַּדְמוֹר, Tadmor, Taḏmôr, gammalgresk Παλμύρα) er ein arabisk ruinby sentralt i Syria. Han var ein viktig by i antikken og låg i ein oase 215 km nordaust for Damaskus og 180 km sørvest for Eufrat ved Deir ez-Zor. Han var lenge ein viktig stoppestad for karavaner som skulle krysse Den syriske ørkenen og var kjend som Ørkenbrura. Dei tidlegare dokumenterte kjeldene omtalar byen med det semittiske namnet Tadmor, Tadmur eller Tudmur (som tyder «byen som fråstøyter» på amorittisk og «den ustyrlege byen» på arameisk) på babylonske tavler funne i Mari.
Staden vart oppført på lista til UNESCO over verdsarva i 1980.
Kadishadalen
Kadishadalen (òg kalla Qadishadalen, Wadi Qadisha, Ouadi Qadisha eller وادي قاديشا på arabisk) er ein dal som ligg i Becharre og Zgharta distrikt i Nord guvernement i Libanon. Dalen er ei djup kløft i Kadishaelva, òg kalla Nahr Abu Ali når ho når Tripoli. Kadisha tyder «Heilag» på arameisk, og dalen, stundom kalla Den heilage dalen, har verna kristne klostersamfunn i hundrevis av år. Integriteten til dalen er i fare på grunn av stadig utbygging, ulovlege bygg og inkonsekvent bevaringstiltak. Sjølv om dalen ikkje enno er på farelista til UNESCO, har det vore åtvaringar at om utbygginga held fram, så kan dette bli det neste steget.
Geografi
Den lange, djupe Qadishadalen ligg ved foten av al-Makmal nord i Libanon. Gjennom dalen renn Den heilage elva, Nahr Qadisha, 35 km frå kjelda i ei grotte like nedanfor Guds seder-skogen. Dalsidene er bratte klipper med fleire grotter, ofte meir enn 1000 meter høge. Den mest naturvene delen av dalen strekkjer seg kring 20 km mellom Bsharri (بشري), heimbyen til Kahlil Gibran, og Tourza (طورزا).
Guds seder
Kadishadalen ligg nær Guds seder-skogen, ein attverande del av den gamle libanonsederskogen, som var det mest kostbare byggemateriale i antikken. Skogen er sagt å består av 375 individuelle tre, to av dei skal vere over 3000 år gamle, ti over 1000 år gamle, og resten minst hundrevis av år gamle. Libanonseder (Cedrus Libani) er skildra i antikke verk om botanikk som det eldste treet i verda. Det vart beundra av israelarane som nytta tømmeret til å byggje Det første og Det andre tempelet i Jerusalem. Historiske kjelder rapporterer om at dei kjende sederskogane byrja å forsvinne rundt tida til Justinianus på 500-talet.
Historie
Dei mange Qadishadalen naturlege grottene har vorte nytta som ly og gravplassar så langt attende som eldre steinalder. Det er særleg gjort mange arkeologiske funn frå Aassi Hauqqa-grotta, nær Hawqa i Libanon, frå eldre steinalder, romartida og mellomalderen.
Sidan den første tida med kristendom har Den heilage dalen tent som tilfluktsstad for dei som søkte einsemd. Historikarar trur at Kadishadalen har hatt klostersamfunn heilt sidan dei første åra av kristendomen. Muslimske mystikarar eller sufiar kom òg til dalen for meditasjon og einsemd.
Mount Leland
Mount Leland er eit fjell 1 nautisk mil (19 km) vest for Victoria Upperbreen i Victoria Land. Det vart namngjeve av Advisory Committee on Antarctic Names (US-ACAN) etter kaptein Bainbridge B. Leland, i USCG, befalshavande på USCGC «Burton Island» i løpet av Operasjon Deep Freeze 1968 og 1969.
Kadishadalen
Historie
Tidlege kristne samfunn som vart forfølgde, søkte tilflukta i Kadisha. Blant desse gruppene var jakobittar (den syrisk-ortodokse kyrkja), melkittar (gresk-ortodokse), nestoriarar, armenarar og til og med etiopiarar. Maronittane var den dominerande kristne gruppa i dalen. Frå seint på 600-talet, flykta maronittane til dalen frå andre område i Levanten. På denne tida frykta dei forfølging frå jakobittar, som var ikkje-khalsedonske, og som forfølgde khaledonske maronittar, og frå islamske åtak. Dei maronittiske busetnadane auka på 900-talet etter øydelegginga av St. Maron-klosteret. Dei maronittiske munkane slo seg ned i det nye senteret sitt i Qannubin, i hjartet av Qadisha, og klostera spreidde eg raskt kring dei omliggande åsane. Dei tidlege maronittiske busetnadane i dalen bestod både av samfunn og eremittar.
Dereham
Dereham, òg kalla East Dereham, er ein by i grevskapet Norfolk i England. Han har kring 15 500 innbyggjarar og ligg 25 km vest for Norwich og 40 km aust for King's Lynn.
Kadishadalen
Historie
Mamelukksultanane Baibars og Qalaoun førte til felttog i 1268 og 1283, mot festningsgrotter kloster og kringliggande landsbyar. Trass i desse åtaka, vart Deir Qannubin-klosteret setet for maronittiske partiarken på 1400-talet og dei neste 500 åra. På 1600-talet var ryktet til dei maronittisk munkane om fromheit så stort at europeiske diktarar, historikarar, geografar, politikarar og geistlege vitja og til og med slo seg ned i dalen. Den første prentepressa i Midtausten vart bygd i 1610 ved Qozhaya-kloster i Kadishadalen. Han nytta assyriske bokstavar. Prentepressa var òg den første som trykte på arabisk.
Verdsarv
I 1998 la UNESCO dalen til verdsarvlista si fordi staden er vktig som ein av dei første kristne klostersamfunna i verda.
Byar, landsbyar og kloster
Arbet Qozhaya, Ehden, Kfarsghab, Hawqa, Aintourine, Sereel, El Fradiss, Mazraat En Nahr, Beit Balais, Qozhaya-klosteret, Mar Sarkis i EhdenMar Sarkis Ras Al Nahr-klosteret
Distriktet Horgen
Horgen er eitt av dei tolv distrikta i den tysk-talande kantonen Zürich i Sveits. Distriktet ligg på sørvestbreidda av Zürichsjøen. Horgen ligg sør i kantonen, og grensar mot kantonane Zug og Schwyz. Horgen hadde 115 106 innbyggarar per 31. desember 2010, og dekker eit areal på 104 km2. Byen Horgen, som ligg i sentralt i distriktet, er hovudstad.
Distriktet omfattar tolv kommunar. Dei er Adliswil, Hirzel, Horgen, Hütten, Kilchberg, Langnau am Albis, Oberrieden, Richterswil, Rüschlikon, Schönenberg, Thalwil og Wädenswil.
Baatarafossen
Baatarafossen er ein foss i Tannourine i Libanon.
Fossen fell 255 meter ned i Baatara-gryta, ei kalksteinsgrotte langs Libanon fjellsti.
Han vart oppdaga i 1952 av den franske grotteforskaren Henri Coiffait, og fossen og slukholet vart kartlagd i 1980-åra av Spéléo club du Liban. Grotta er òg kalla «Tre bruer-grotta». Når ein reiser frå Laklouk til Tannourine passerer ein landsbyen Balaa og «Tre bruer-kløfta» fem minuttar inn i dalen der ein ser tre naturleg bruer. Under vårsmeltinga fell ein 90-100 meter høg foss ned bak desse tre bruene og så ned eit 250 meter høgt hol. Ein test med farga vatn frå 1988 synte at vatnet kom opp at ved kjelda i Dalleh i Mgharet al-Ghaouaghir.
Ludvig Daae (1723–1786)
Ludvig Daae var ein norsk prest og godseigar.
Foreldra til Daæ var Anders Daae (1680–1763) og Birgitte Munthe. Han tok den filosofiske magistergraden i 1746 og blir omtala som «Mag.». Han var sokneprest i Lindås frå 1759. Ei rad av hans eigne barn og barnebarn vart prestar på Vestlandet. Daae var bestefar til historikaren Ludvig Kristensen Daa og presten Claus Daae, dessutan oldefar til politikaren Ludvig Daae, historikaren Ludvig Daae og Suzannah Ibsen.
Buet etter Daae omfatta 23 gardar i Sogn og 31 gardpartar i Lindås. Han åtte også fleire kyrkjer med tiende: kyrkjene i Lindås prestegjeld (Lindås, Myking, Sandnes og Lygra kyrkjer), Arnefjord og Hove kyrkjer i Vik prestegjeld, og Hamre kyrkje på Osterøy. Kyrkjer og jordegods i buet utgjorde ein salsverdi på over 12.000 riksdalar.
Tracy Bonham
Tracy Kristin Bonham er ein USA-amerikansk alternativ rock-musikar. Ho var fødd og voks opp i Eugene i Oregon, og er ein klassisk opplært fiolinist og pianist, og ein sjølvlært gitarist.
I 2004 signerte Bonham med Rounder Records-selskapet Zoë Records, som ho gav ut sitt tredje album Blink the Brightest (2005) for. Ho har sidan jobba med ulike andre plateselskap og gitt ut tre album til, Masts of Manhatta (2010), Wax & Gold (2015) og Modern Burdens (2017), og det siste er ei nyinnspeling av The Burdens of Being Upright.
Alma Lund
Alma Mariane Lund, fødd Wikstrøm, var ein finsk-norsk operasongar og skodespelar. Ho song sopran.
Lund var fødd i Åbo. Ho var tilsett ved den finske nasjonaloperaen i Helsingfors og seinare ved Den Nationale Scene i Bergen. Ho var ein av fleire bergenske skodespelarar som drog til det nye Nationaltheatret då detta opna i 1899. Her song ho i koret ved teateret, som òg var faste statistar i oppsetjingar. Ho hadde også ein del småroller og songroller. Marta i Faust var den største oppgåva ho hadde. Ho trekte seg tilbake frå teateret i 1920.
Alma Lund hadde den kvinnelege hovudrolla i den første norske spelefilmen, Fiskerlivets farer frå 1907. Ho var gift med operasongaren Bjarne Lund (1858–1894).
Sevsk
Sevsk (russisk Севск) er ein by i Brjansk oblast i Russland med om lag 7 000 innbyggjarar. Han ligg ved elva Sev, i nedslagsfeltet til Dnepr, rundt 125 km sør for Brjansk.
Historie
Vidare høyrte Sevsk til forskjellige gubernijaer, mellom anna Kiev, Belgorod og Orjol.
Byen var okkupert av den tyske hæren mellom 1. oktober 1941 og 27. august 1943. I 1944 vart Sevsk ein del av Brjansk oblast.
Fortidsminne
Arkitektoniske minnesmerke inkluderer restane av forsvarsmurane til mellomalderfestninga og kyrkjene Kazanjomfrua (1760) og Kristi himmelfart (1765). Sevsk hadde tidlegare to katedralar, ein frå 1782 og den andre frå 1811. Begge katedralane vart øydelagd under styret til Stalin, men klokketårna står framleis.
Williams Cove
Williams Cove er ei lita vik på nordsida av Larsen Harbor ved søraustenden av Sør-Georgia. Namnet vart først nytta på eit kart av Det britiske marinedepartementet frå 1929.
90. stridsvogndivisjon
90. stridsvogndivisjon (russisk 90-я гвардейская танковая Витебско-Новгородская дважды Краснознамённая дивизия) er ei militær eining direkte underlagd Sentrale militærdistrikt i byen Tsjebarkul. Divisjonen er bygd opp frå den nedlagde 7. stridsvognbrigade på same staden.
Dvora i Israel
Han vart grunnlagd i 1956 av emigrantar til Israel frå Marokko i ein plan om å busetje Ta'anakh-området.
Namnet «Dvora» vart inspirert av profeten Devorah (Deborah) (Domarane 4:4), som slo Sisera i Domarane.
Diskografien til Emmylou Harris
Diskografien til Emmylou Harris omfattar 26 studioalbum, tre konsertalbum, 11 samlealbum, tre videoalbum og 70 singlar.
Harris har selt 75 millionar plater i USA aleine, i følgje Recording Industry Association of America.
Flash av Jeff Beck
Oversyn
CD-utgåva av Flash inneheld to bonusspor, «Nighthawks» og «Back on the Streets», som begge opphavleg vart gjevne ut som B-sider. Ein annan song frå innspelinga av albumet, «Wild Thing» (ein song av The Troggs), kom berre ut på ein promosingel og aldri på albumet, men kom sidan ut på samlealbumet Beckology i 1991.
Derek and the Dominos
Derek and the Dominos var eit bluesrockband danna våren 1970 av gitarist og songar Eric Clapton med klaverspelar Bobby Whitlock, bassist Carl Radle og trommeslagar Jim Gordon, som alle hadde spelt i lag med Clapton i Delaney & Bonnie & Friends.
Guvernement i Libanon
Libanon er delt inn i seks guvernement (muhafazah), lista her med hovudstaden i parentes:
Derek and the Dominos
Historie
Whitlock såg seg om etter eit band, og Steve Cropper foreslo at han vitja Clapton i England. Whitlock budde heime hos Clapton, og i lag skreiv dei mesteparten av songane til Dominoes. Kort tid etter kalla ei inn resten av dei tidlegare Delaney & Bonnie-musikarane, Dave Mason, Carl Radle og Jim Gordon og i lag vart kvintetten backingband for George Harrison sitt All Things Must Pass.
Guvernement i Libanon
Guvernementa er delt inn i distrikt, og vidare delt inn i kommunar.
Derek and the Dominos
Historie
I følgje Bobby Whitlock kom derimot namnet til då Tony Ashton frå Ashton, Gardner and Dyke hadde uttalt det midlertidige namnet «Eric and the Dynamos» feil og i staden for kalla dei Derek and the Dominos. Ei anna utgåve av soga finn ein biografien til Clapton, der han hevdar at Ahston hadde foreslått for Clapton å kalle bandet «Del and the Dominos» («Del» var kallenamnet hans på Clapton). Del og Eric vart kombinert og resultatet vart «Derek and the Dominos».
Mount Lepanto
Mount Lepanto er eit stort fjell, 2910 moh, som ligg 2 nautiske mil (3,7 km) søraust for Mount Freeman i Victory Mountains i Victoria Land. Det vart namngjeve av den geologiske gruppa frå New Zealand (NZGSAE), 1957–58, etter slaget ved Lepanto i 1571.
Derek and the Dominos
Historie
Frå seint i august til tidleg i oktober 1970 arbeidde dei i Criteria Studios i Miami, produsert av Tom Dowd, og bandet spelte inn Layla and Other Assorted Love Songs, eit dobbelalbum som i dag vert rekna som meisterverket til Clapton. Dei fleste songane, inkludert «Layla» (som seinare vart ein stor radiohit) var inspirert av den ugjengjeldte kjærleiken Clapton hadde for Pattie Boyd, som var gift med bestevenen George Harrison. Først fleire år seinare at Pattie flytta i saman med Clapton i 1974, og dei vart gift i 1979. Dei vart separerte i 1985 då Clapton starta eit forhold med Lori Del Santo, og skilde i 1988.
Under innspelinga vart Clapton invitert til ein konsert med Allman Brothers i Miami, der Clapton først høyrte Duane Allman spele. Dei møttest etter konserten og Clapton inviterte heile bandet til studioet for ein jam. Jammen vart spelt inn og sidan gjeven ut på The Layla Sessions: 20th Anniversary Edition. Etter natta var over håpte Duane at han kunne få sitje å sjå på Dominoes spele inn plata si, men Clapton ville ikkje det. I staden gav han Duane ein gitar og bad han bli med. Duane Allman fekk tilbodet om å verte med i bandet, men ønskte å bli verande i sitt eige band. Han deltok derimot på det meste av innspelinga.
Etter at Layla and Other Assorted Love Songs kom ut, drog bandet ut på ein amerikansk turn, utan Allman, men han spelte med bandet ved eit par høve. Turneen resulterte i konsertalbumet In Concert. I 1994 vart fleire opptak gjevne ut som Live at the Fillmore.
Albumet fekk lunken mottaking då det kom ut og salstala var svake. Clapton tok dette personleg og hamna ut i ein spiral av dopmisbruk og depresjon.
Bandet sette i gang med å spele inn det andre albumet sitt, men det braut saman på grunn av paranoia og spaning i bandet, og dei vart til slutt oppløyste før albumet var ferdig. Radle arbeidde med Clapton i fleire år etter dette, men forholdet mellom Clapton og Whitlock var visstnok meir bittert. Radle døydde i 1980 etter ein nyreinfeksjon på grunn av alkohol- og dopmisbruk. Jim Gordon fekk sidan diagnosen schizofreni og tok livet av mor si med ein hammar i 1983 under ei psykotisk episode. Han vart stengd inne på livstid på ein mentalinstutisjon i 1984, der han framleis er.
Etter bandet var oppløyst hadde Clapton eit intenst heroinmisbruk og trekte seg unna turnelivet. Han spelte berre på George Harrison sin Concert for Bangladesh i 1971 go Rainbow Concert i 1973, sistnemnde organisert av Pete Townshend frå The Who for å hjelpe Clapton verte kvitt misbruket sitt.
NM i fotball for menn 2011/Kvalifiseringsrundane
Kvalifiseringsrundane til Noregsmeisterskapen i fotball for menn 2011 vart avvikla itida 28. mars - 13. april 2011. Vinnarane av kampane i 2. kvalifiseringsrunde deltok i NM-cupen.
1. kvalifiseringsrunde
196 lag deltok i fyrste kvalifiseringsrunde. Kampane vart avvikla frå 28. mars til og med 6. april:
2. kvalifiseringsrunde
48 kampar vart spelt frå 11.–13. april. Stjørdals-Blink og Alvdal fekk walk over denne runda, då Manglerud Star Toppfotball gjekk konkurs.
Undulat
Undulat (Melopsittacus undulatus) er ein liten papegøye i parakittfamilien. Fuglen stammar frå Australia, der han lever vilt, men er blitt vanleg som burfugl. Ville fuglar er lysegrøne, medan det blant tamfuglar finst mange ulike fargar. Undulatar er sosiale fuglar, og i det fri lever dei i store flokkar i tørre, opne område. Nokre av dei kan læra seg å herma ord.
Skildring
Undulatar er rundt 15-22 cm lange. Ville undulatar har ei gjennomsnittslengd på 18 cm og vekt på 30-40 gram. Nokre tamfuglar kan bli mykje større. Dei har vanlegvis grøn fjørdrakt på kroppen med svarte og gule fjører på hovud og venger i bølgjemønster (ondulering). Hjå tamfuglar finst ei rekkje fargar, som blå, grå, kvit og lilla, men dei vanlegaste fargane er blå, grøn og gul. Både ville og tamme fuglar har tre svarte flekkar og ei kongeblå stripe på kvart kinn. Halen er djupblå med lange midtfjører.
Nebbet er kort og krumma, med overdelen mykje større enn underdelen. Vokshuda ved nebbrota er blå eller lilla på hannar, brun på hekkande hoer, kvit eller lyseblå hjå ikkje-hekkande hoer og rosa på umogne fuglar.
Som mange fuglar har undulatar tetrakromatisk syn. Dette tyder at dei har fire ulike slag tappar i augo, og i tillegg til synleg lys (for menneske) kan dei òg sjå ultrafiolett lys.
Levesett
Ville undulatar lever i flokkar i gras, skog og kratt i heile det australske innlandet. Klimaet dei lever i er prega av høge temperaturar, tørt jordsmonn og lite nedbør. Sidan 1940-talet har ein observert ein forvilla tamfuglstamme ved St. Petersburg i Florida, men populasjonen har gått ned sidan 1980-talet.
Undulatane lever som streiffuglar og følgjer gjerne graset etterkvart som det mognar. Dei beiter i mindre familiegrupper eller i større flokker ut frå årstid og næringstilgang. Fuglane føretrekk frø frå kengurugras, og forskjellige typar enggras og raigras. I tillegg et dei planteskot, bork og insekt. Av og til at beiter dei på dyrka mark.
Forplanting
Undulaten rugar i holrom i tre, særleg eukalyptustre, med lite reirmateriale. Ofte rugar fleire par i same tre. Dei legg 2-10 egg som dei ruger i 18 dagar. Ungane blir verande i reiret i rundt 30 dagar. Vaksne fuglar får gjerne fleire kull om året, nøye tilpassa mogningstida for graset. Dei hekker i tida etter regnperiodane når plantane veks.
Undulaten blir typisk 10-12 år gamal ved gode livskår. Nokre individ har blitt over 20 år gamle.
Domestisering
Undulatar blei først innførte til Europa i 1840, etter at ein hadde stilt ut ein utstoppa fugl i England i 1831. Fuglane blei sende med skip frå Australia, og få overlevde. Dei blei likevel raskt utbreidde som burfuglar. I 1894 blei det innført forbod mot å ta fuglar ut frå Australia, eit forbod som framleis gjeld. Då hadde ein allereie byrja driva oppdrett av fuglane. Med tida har ein utvikla tamfuglar som er ganske forskjellige frå dei ville, til dømes gjennom mange nye fargevariantar, eller den «engelske» eller utstillingsundulaten som er mykje større enn den ville.
Sidan undulatar er flokkdyr trivst dei best om dei blir haldne flokkvis eller i par. Elles krev dei mykje samspel med menneske. Blir dei for einsame kan dei plukka av seg fjørene.
Underground av David Bowie
«Underground» er ein song skriven og spelt inn av David Bowie for lydsporet til filmen Labyrinth i 1986. Songen nådde 21. plassen på UK Singles Chart.
Detaljar og bakgrunn
Bowie skreiv og spelte inn fem songar for Labyrinth, der han òg spelte rolla som Jareth, kongen over nissane. «Underground» er temasongen i filen. Ein langsame, nyinnspelt versjon av komponisten Trevor Jones vert nytta over opninga av filmen, medan originalversjonen til Bowie vert spelt under rulleteksten til slutt. Bowie forklarte valet av musikkstil for songen og sa «Filmen handlar i røynda om kjenslene til ei jente og kva ho går gjennom, oppdagingar om seg sjølv og foreldra hennar og forholdet hennar til familien. Så eg ønskte å gjere noko emosjonelt, og for meg er den mest emosjonelle musikken eg kan tenkje meg gospel.»
Bowie og produsenten Arif Mardin spelte inn «Underground» i Atlantic Studios i New York. Songen vart spelt inn med eit stort kor, som inkluderte Chaka Khan, Luther Vandross og Daphne Rubin-Vega, i lag med The Radio Choir of the New Hope Baptist Church. Sologitaren vart spelt av bluesgitarist Albert Collins. Bowie skildra bidraga hans til songen som «ein veldig vill, grov, aggressiv lyd som går imot noko av den kanskje overflatiske glattheita til synthesizeren.»
Video
Steve Barron regissert ein musikkvideo for songen, som vart filma i Shepperton Studios i løpet av to dagar i 1986. Videoen syner Bowie som nattklubbsongar som går inn i eit illevarslande smug, der han støyter på ulike dokker frå Labyrinth, inkludert karakterar som Hoggle og The Junk Lady. Bowie vert omgjort til ein teikneseriefigur, og går inn i ein animert undergrunnsverd. Før han han fell ned i undergrunnen kan ein sjå ein kort montasje av fleire tidlegare Bowie-image, som Ziggy Stardust og Jazzin' for Blue Jean, og karakterane hans frå The Man Who Fell To Earth og The Hunger.
Labyrinth-regissøren Jim Henson var så imponert over videoane til Barron at han tilbaud han å regissere pilotepisoden til The Storyteller. Sjølv om Bowie ikkje var særleg involvert i marknadsføringa av filmen, var Henson takksam for musikkvideoen til «Underground» og sa «eg trur det er det beste han kunne ha gjort for filmen.» Bowie var ikkje nøgd med videoen, og sa i 1987 «eg ser at videoane eg overlet til andre folk alltid har blitt feil. Fordi av mangelen på mi eiga interesse vart eg ikkje involvert i ting som 'Underground' som eg laga for Labyrinth. Eg berre gav det opp og resultatet er ikkje min type video. Eg var litt for lat der. Eg kjende meg ikkje involvert.» Trass i at Bowie mislikte videoen, rekna Entertainment Weekly og Esquire videoen blant hans beste etter at han døydde i 2016.
Mottaking
Smooth Radio valde «Underground» som den 15. beste av dei 20 beste Bowie-songane. Newsweek rekna songen som den sterkaste på Labyrinth, eit syn Screen Rant delte. Dei rekna òg «Underground» som ein av dei 10 beste temasongane for film frå 1980-åra.
Innhald
Alle songar av Bowie.
7" kommersiell singel/12" promosingel: EMI / EA 216 (Storbritannia)
Alle andre instrumentale versjonar er noko lengre, med berre akkompagnement, utanom på baksida av 12"-promosingelen.
Mathias Kjørboe
Mathias Bille Kjørboe var ein norsk jurist, embetsmann og stortingsmann frå Moss.
Kjørboe var son til ein jurist. Han vart student frå katedralskulen i Kristiansand i 1810 og vart cand.jur. i 1815 i København. Der etter arbeidde han på sorenskrivarkontoret til faren i Østre Robygdelaget til han i 1817 vart underrettsprokurator i Kristiansand. 1821-23 var han konstituert sorenskrivar i Vestre Robygdelaget. Frå 1829 var han assessor i stiftsoverretten i Kristiansand, til han i 1843 fekk jobben som sorenskrivar i Lyngdal. Til sist var han frå 1852 stiftamtmann i Kristiansand og amtmann i Lister og Mandal.
Kjørboe møtte på Stortinget 1827, Omframtstortinget 1828 og Stortinget 1830 som representant frå Kristiansand. Han var i 1827 visesekretær i Stortinget, sekretær i Gasje- og pensjonskomiteen og i Redaksjonskomiteen. Også i 1828 var han visesekretær i Stortinget og elles sekretær i Odelstinget og medlem i komiteen om løyvingar til ministerkassa. I 1830 var han sekretær i Stortinget og Desisjonskomiteen, dessutan medlem i Justiskomiteen og Valkomiteen. Også i 1839 var han sekretær i Stortinget og medlem i Valkomiteen, og vidare formann i Veglovkomiteen og medlem i Protokollkomiteen.
Alma Halse
Alma Halse var ein norsk forkynnar og velgjerar. Ho fekk Kongens fortenestemedalje i gull i 1965 og Alle Kvinners ærespris i 1963 for den kristen-humanitære innsatsen sin i Alta i Finnmark.
Alma Halse var fødd på Åheim i Møre og Romsdal. Ho kom til Finnmark i 1933 som forkynnar og hjelpearbeidar innen Pinserørsla. Kyrkjelyden Filadelfia i Ålesund støtta arbeidet økonomisk. Etter kvart blei Alma Halse eit kjent namn omkring i landet, og mange frivillige drog gjennom åra til Alta for å støtta Alma Halse i hjelpearbeidet hennar.
Halse hjelpte foreldrelause, fattige og heimlause, flyktningar, sjuke og eldre. I Bossekop bygga ho opp barneheimen Betania, omsorgsbustader innan psykiatri og ein pleieheim.
Gmunden
Gmunden er ein by og ein kommune i distriktet med same namn i forbundslandet Oberösterreich i Austerrike. Kommunen har ei flatevidd på 63,6 km² og i kring 13 300 ibuarar. Byen Gmunden ligg 425 meter over havet, på nordbreidda av innsjøen Traunsee.
Masaccio
Tommaso di Ser Giovanni di Simone Guidi Cassai, betre kjend som Masaccio, var den italienske ungrenessansens fremste målar. Han arbeidde i hovudsak i Firenze.
Liv og gjerning
Han var fødd i San Giovanni Valdarno i Toscana. Frå rundt 1422 arbeidde han i Firenze, sidan var han i Roma og laga ein serie med freskar i San Clemente-kyrkja.
Saman med Masolino måla Masaccio i tida 1425-1428 freskane i Santa Maria del Carmine i Firenze med motiv frå apostelen Peter sitt liv. Her måla Masaccio eit hovudverk, fresken Skattemynten. Biletet viser til bibelsoga om då Jesus fortalde apostelen Peter om mynten han skulle finne ein fiskekjeft.
Masaccios braut med den gotiske tradisjonen gjennom å erstatte vidløftig ornamentikk med kvardagslege detaljar og gjennom å la figurane opptre i det ein oppfatta som eit verkeleg rom. Hans realisme og bruken av sentralperspektiv fekk stor innverknad på den komande generasjonen. Han
Han var ein av dei første som måla med sentralperspektiv, og kanskje den aller første som nytta forsvinningspunkt i bileta sine. Det vert hevda at slagskugge ikkje vart brukt i eit måleri før fresken Utdrivinga frå paradiset.
Viseadmiral Aleksej Burilitsjev
Aleksej Vitalevitsj Burilitsjev var ein sovjetisk og russisk ubåtsjømann med rang som viseadmiral. Han var mellom anna skipsførar på ubåten K-461 «Volk» i 24. ubåtdivisjon og sjef for Departementet for djuphavsforskning i Russland.
Yad Hana
Yad Hana (hebraisk skrift יַד חַנָּה, tyder Hannah-minnesmerket) er ein fellesbusetnad og tidlegare kibbutz på Sharonsletta i Israel. Han dekkjer 2 600 mål og ligg i Heferdalen regionale kommune nær hovudveg 57 nord for Gush Dan. I 2006 hadde han eit folketal på 208.